[{"text_idx": "#000001", "text": "Wrth i di\u0302m Dan 21 Cymru deithio i Ewrop dros y bythefnos nesaf, bydd modd gwylio eu dwy ge\u0302m yn fyw ar-lein ar Sgorio."}, {"text_idx": "#000002", "text": "Bydd y ti\u0302m Dan 21 yn parhau a\u2019u hymgyrch rhagbrofol UEFA Euro Dan 21 2023 ar ddechrau mis Hydref gyda dwy ge\u0302m oddi cartref yn erbyn Moldofa a\u2019r Iseldiroedd."}, {"text_idx": "#000004", "text": "Wedi ge\u0302m gyfartal ddi-sgo\u0302r gartref yn erbyn Moldofa a buddugoliaeth wych o bedwar go\u0302l i ddim oddi cartref yn erbyn Bwlgaria hyd yma, bydd ti\u0302m Paul Bodin yn anelu i barhau a\u2019u rhediad di-guro yn y ddwy ge\u0302m oddi cartref yma."}, {"text_idx": "#000005", "text": "Gyda Sgorio hefyd yn darlledu gemau ti\u0302m dynion Cymru yn rowndiau rhagbrofol Cwpan y Byd FIFA 2022, bydd gwledd o be\u0302l-droed i\u2019w mwynhau ar ddydd Gwener 8 Hydref."}, {"text_idx": "#000006", "text": "Yn gyntaf, bydd ti\u0302m Dan 21 Cymru yn mynd benben a\u0302 Moldofa am 4.00yh, gyda\u2019r ge\u0302m i\u2019w gweld yn fyw ar-lein, cyn i\u2019r ge\u0302m hollbwysig rhwng y Weriniaeth Tsiec a Chymru gael ei dangos am 7.25yh ar S4C, cic gyntaf am 7.45yh."}, {"text_idx": "#000007", "text": "Bydd ti\u0302m Rob Page yn teithio tua\u2019r dwyrain i herio Estonia ar nos Lun 11 Hydref, ac mi fydd y ge\u0302m yn cael ei dangos yn fyw ar S4C am 7.25yh, cic gyntaf 7.45yh."}, {"text_idx": "#000008", "text": "Yna ar nos Fawrth 12 Hydref, bydd y ti\u0302m Dan 21 yn gwneud y daith i Nijemen i herio\u2019r Iseldiroedd, gyda\u2019r ge\u0302m yn cael ei ddarlledu yn fyw ar-lein gan Sgorio am 7.00yh."}, {"text_idx": "#000009", "text": "Ar gyfer yr holl newyddion, clipiau a chyfweliadau o\u2019r holl gemau, dilynwch @sgorio ar Twitter, Facebook ac Instagram."}]